ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การแพร่เสียงแพร่ภาพรายการแข่งขันกีฬาที่สำคัญพ.ศ. ๒๕๕๖ ด้วยคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ มีความมุ่งหมายที่จะกำกับดูแลการแพร่เสียงแพร่ภาพรายการโทรทัศน์ที่มีความสำคัญซึ่งได้รับความสนใจจากประชาชนส่วนใหญ่ของประเทศเพื่อคุ้มครองให้สามารถเข้าถึงรายการดังกล่าวได้อย่างแพร่หลายโดยไม่ถูกจำกัดช่องทางการรับชมอาศัยอำนาจตามความในมาตรา ๒๗ (๖) (๑๑) (๑๓) และ (๒๔) มาตรา ๓๗และมาตรา ๔๓ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๓๒แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้ข้อ ๑ ในประกาศนี้ผู้ประกอบกิจการ หมายความว่าผู้รับใบอนุญาตประกอบกิจการกระจายเสียง หรือกิจการโทรทัศน์ และให้หมายความรวมถึงส่วนราชการ รัฐวิสาหกิจ หน่วยงานอื่นของรัฐ ผู้รับอนุญาตสัมปทานหรือสัญญาจากส่วนราชการ รัฐวิสาหกิจหรือหน่วยงานอื่นของรัฐที่ประกอบกิจการกระจายเสียงหรือกิจการโทรทัศน์อยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ มีผลบังคับใช้รายการแข่งขันกีฬาที่สำคัญหมายความว่า รายการแข่งขันกีฬาที่มีความสำคัญและได้รับความสนใจจากประชาชนส่วนใหญ่ของประเทศซึ่งประชาชนควรมีโอกาสรับชมได้อย่างแพร่หลาย ตามที่กำหนดในภาคผนวกแนบท้ายประกาศนี้คณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๒ ผู้ประกอบกิจการจะต้องไม่ดำเนินการใดๆเพื่อให้ตนมีสิทธิผูกขาดแต่เพียงผู้เดียวหรือกีดกันผู้ประกอบกิจการรายอื่นในการแพร่เสียงแพร่ภาพรายการแข่งขันกีฬาที่สำคัญข้อ ๓ ผู้ประกอบกิจการที่ได้สิทธิในการแพร่เสียงแพร่ภาพรายการแข่งขันกีฬาที่สำคัญจะต้องจัดทำข้อเสนอบริการเพื่อให้ผู้ประกอบกิจการรายอื่นสามารถเลือกที่จะเข้าเจรจาเพื่อนำสิทธิในการแพร่เสียงแพร่ภาพของรายการดังกล่าวไปให้บริการประชาชนรับชมได้อย่างแพร่หลายข้อเสนอบริการตามวรรคหนึ่ง จะต้องไม่มีลักษณะเป็นการผูกขาด ลดหรือจำกัดการแข่งขันในการประกอบกิจการกระจายเสียงหรือกิจการโทรทัศน์ และการกำหนดอัตราค่าตอบแทนจะต้องเป็นไปอย่างสมเหตุสมผลและไม่ก่อให้เกิดผลกระทบต่อผู้บริโภค กีดกันการเข้าสู่ตลาดหรือไม่เอื้ออำนวยต่อการแข่งขันอย่างเป็นธรรมข้อ ๔ ในกรณีที่ผู้ประกอบกิจการไม่ใช่เจ้าของหรือผู้ได้รับอนุญาตให้ใช้ลิขสิทธิ์ในรายการแข่งขันกีฬาที่สำคัญ ให้ผู้ประกอบกิจการขออนุญาตจากคณะกรรมการก่อนแพร่เสียงแพร่ภาพรายการดังกล่าวล่วงหน้าไม่น้อยกว่าหกสิบวันข้อ ๕ ในกรณีที่มีเหตุจำเป็นหรือได้รับการร้องขอจากผู้ประกอบกิจการว่ารายการแข่งขันกีฬาที่สำคัญมีความไม่เหมาะสมหรือกระทบต่อสิทธิของผู้ประกอบกิจการเกินสมควรคณะกรรมการอาจแก้ไขเปลี่ยนแปลงรายการดังกล่าวได้ตามความเหมาะสมการแก้ไขเปลี่ยนแปลงรายการแข่งขันกีฬาที่สำคัญตามวรรคหนึ่งให้มีการรับฟังความคิดเห็นของผู้มีส่วนได้เสียและประชาชนทั่วไปเพื่อประกอบการพิจารณาด้วยข้อ ๖[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ มิถุนายน พ.ศ. ๒๕๕๖พันเอกนที ศุกลรัตน์ประธานคณะกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวกแนบท้าย รายการแข่งขันกีฬาที่สำคัญที่ผู้ประกอบกิจการจะต้องปฏิบัติตามประกาศนี้(ดูข้อมูลจากภาพกฎหมาย)ปริยานุช/ผู้จัดทำ๑๗ กรกฎาคม๒๕๕๖โชติกานต์/ผู้ตรวจ๓ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๓ ง/หน้า ๓๙/๑๑ กรกฎาคม ๒๕๕๖